title: KOMISIJOS ĮGYVENDINIMO REGLAMENTAS (ES) …/... kuriuo nustatomos Europos Parlamento ir Tarybos reglamento (ES) Nr. 1308/2013 taikymo taisyklės, susijusios su Sąjungos galvijų, kiaulių ir avių skerdenų klasifikavimo skalėmis ir pranešimais apie tam tikrų kategorijų skerdenų ir gyvų gyvulių rinkos kainas

text:
KOMISIJOS ĮGYVENDINIMO REGLAMENTAS (ES) …/...

               2017 04 20

               kuriuo nustatomos Europos Parlamento ir Tarybos reglamento (ES) Nr. 1308/2013 taikymo taisyklės, susijusios su Sąjungos galvijų, kiaulių ir avių skerdenų klasifikavimo skalėmis ir pranešimais apie tam tikrų kategorijų skerdenų ir gyvų gyvulių rinkos kainas

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007
                  1
               , ypač į jo 20 straipsnio c, p, q, r, s ir u punktus ir 223 straipsnio 3 dalies c ir d punktus,

               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008
                  2
               , ypač į jo 62 straipsnio 2 dalies a, b ir c punktus,

               kadangi:

               (1)Reglamentu (ES) Nr. 1308/2013 panaikintas ir pakeistas Tarybos reglamentas (EB) Nr. 1234/2007
                  3
               . Reglamento (ES) Nr. 1308/2013 II dalies I antraštinės dalies I skyriaus 1 skirsnyje išdėstytos valstybės intervencijos ir paramos privačiajam sandėliavimui taisyklės, įskaitant galvijų, kiaulių ir avių skerdenų klasifikavimo ir pranešimų apie tų skerdenų kainas taisykles, o Komisijai suteikiami įgaliojimai priimti šios srities deleguotuosius ir įgyvendinimo aktus. Siekiant pagal naująją teisinę sistemą užtikrinti sklandų Sąjungos galvijų, kiaulių ir avių skerdenų klasifikavimo skalių taikymą ir palyginti skerdenų ir gyvų gyvulių rinkos kainas, tokiais aktais turi būti priimtos tam tikros taisyklės. Naujosiomis taisyklėmis turėtų būti pakeisti Komisijos reglamentai (EB) Nr. 315/2002
                  4
               , (EB) Nr. 1249/2008
                  5
                ir (ES) Nr. 807/2013
                  6
               . Tie reglamentai panaikinti Komisijos deleguotuoju reglamentu (ES) 2017/...
                  7
               ;

               (2)kad tiekėjams būtų užtikrintas skaidrumas, aštuonių mėnesių ar vyresnius galvijus, kiaules arba avis suklasifikavusi skerdykla, klasifikavimo agentūra arba kvalifikuotas vertintojas turėtų informuoti tiekėją apie skersti pristatytų gyvulių klasifikavimo rezultatus. Tokią perduodamą informaciją turėtų sudaryti tokie elementai kaip klasifikavimo rezultatai, skerdenų svoris, skerdenų pateikimo būdas ir, kai taikoma, informacija apie tai, kad klasifikuota taikant automatizuotą klasifikavimo būdą;

               (3)aštuonių mėnesių ar vyresnių galvijų skerdenų, kiaulių skerdenų ir avių skerdenų klasifikavimo patikimumui patikrinti patikras vietoje reguliariai turėtų atlikti nuo tikrinamų įmonių, klasifikavimo agentūrų ir kvalifikuotų vertintojų nepriklausomos įstaigos. Reikėtų nustatyti šių patikrų sąlygas ir minimaliuosius reikalavimus, įskaitant vietoje atliktų patikrų ataskaitų teikimą ir tolesnius veiksmus. Kad valstybės narės galėtų lanksčiau atlikti patikras vietoje pagal savo poreikius, būtina numatyti galimybę atlikti rizikos vertinimą;

               (4)kad būtų galima palyginti rinkos kainas Sąjungoje, būtina nustatyti tipinį skerdenų pateikimo būdą, nuo kurio priklausytų skerdenos svoris ir teisinga kaina. Kad kai kuriose valstybėse narėse naudojami skerdenų pateikimo būdai būtų pritaikyti pagal Sąjungos tipinį skerdenų pateikimo būdą, taip pat reikėtų nustatyti tam tikrus korekcinius koeficientus;

               (5)kainų registravimo tikslu valstybės narės turėtų nuspręsti, ar jų teritorija padalinta ir, jeigu taip, į kiek regionų. Jungtinė Karalystė pareiškė ketinanti išlaikyti savo teritoriją padalintą į du regionus, todėl skaidrumo sumetimais tikslinga nustatyti, kad registruojant Jungtinės Karalystės kainas reikėtų išskirti du regionus – Didžiąją Britaniją ir Šiaurės Airiją;

               (6)siekiant užtikrinti, kad skerdenų ir gyvų gyvulių kainos atspindėtų valstybių narių produkcijos apimtį galvijų, kiaulių ir avių sektoriuose, būtina apibrėžti kategorijas, klases ir tipus, taip pat nustatyti kriterijus, kuriais remiantis būtų nustatoma, kurios įmonės arba asmenys privalo registruoti kainas;

               (7)reikėtų nustatyti praktinį metodą, kurį valstybės narės taikytų vidutinėms savaitės kainoms apskaičiuoti. Šios kainos turėtų būti pranešamos, o pranešimai Komisijai turėtų būti teikiami pagal Komisijos įgyvendinimo reglamentą (ES).../... (ISAMM)
                  8
               , išskyrus tuos pranešimus, kurių reikia organizuojant tikrinimus vietoje arba kuriais remiantis rengiama išsami mėsos rinkos apžvalga;

               (8)siekiant užtikrinti vienodą Sąjungos galvijų, kiaulių ir avių skerdenų klasifikavimo skalių taikymą, reikėtų parengti tikrinimų vietoje, kuriuos turi atlikti iš Komisijos ekspertų ir valstybių narių paskirtų ekspertų sudarytas Sąjungos tikrinimo komitetas, nuostatas. Turėtų būti nustatytos komiteto sudėties ir veiklos taisyklės;

               (9)kadangi valstybėms narėms būtina leisti prisitaikyti prie naujosios teisinės sistemos, šis reglamentas turėtų būti pradėtas taikyti praėjus 12 mėnesių nuo jo įsigaliojimo;

               (10)šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

               I SKYRIUS
                  SKERDENŲ KLASIFIKAVIMAS IR PATIKROS VIETOJE

               1 straipsnis
                  Klasifikavimo rezultatų perdavimas

               1.Skerdyklos, klasifikavimo agentūros arba Deleguotojo reglamento (ES) 2017/... 9 straipsnio 1 dalies a punkte nurodyti kvalifikuoti vertintojai, atliekantys klasifikavimą pagal Reglamento (ES) Nr. 1308/2013 IV priedo A dalies II ir III punktus, B dalies II punktą ir C dalies II ir III punktus, klasifikavimo rezultatus perduoda gyvulio tiekėjui. Jie perduodami popierine forma arba elektroninėmis priemonėmis; apie kiekvieną skerdeną pateikiama ši informacija:

               (a)klasifikavimo rezultatai naudojant atitinkamas raides ir skaitmenis, nurodytus Reglamento (ES) Nr. 1308/2013 IV priedo A dalies II ir III punktuose, B dalies II punkte ir C dalies II ir III punktuose;

               (b)
                     skerdenos svoris, nustatytas pagal Deleguotojo reglamento (ES) 2017/... 7 straipsnį, nurodant, ar tai šiltos, ar atvėsintos skerdenos svoris;

               (c)skerdenos pateikimas ją sveriant ir klasifikuojant pakabintą ant kablio; skerdenos pateikimo būdo nurodyti neprivaloma, jei pagal nacionalinės teisės aktus atitinkamos valstybės narės teritorijoje arba regione leidžiamas tik vienas skerdenos pateikimo būdas;

               (d)jeigu taikytina, nurodoma, kad klasifikuota taikant automatizuotą klasifikavimo būdą.

               2.Valstybės narės gali reikalauti, kad į šio straipsnio 1 dalies a punkte nurodytą perduodamą informaciją būtų įtraukti poklasiai, jei tokios informacijos turima.

               2 straipsnis
                  Patikros vietoje

               1.Patikros vietoje atliekamos visose skerdyklose, kuriose taikomas privalomas skerdenų klasifikavimas, nurodytas Reglamento (ES) Nr. 1308/2013 10 straipsnio pirmoje pastraipoje.

               2.Kvalifikuotų vertintojų darbą ir taikomus klasifikavimo metodus, taip pat Reglamento (ES) Nr. 1308/2013 IV priedo A dalies II, III ir V punktuose, B dalies II bei V punktuose ir C dalies II, III, IV ir V punktuose nurodytą skerdenų klasifikavimą, pateikimą bei identifikavimą skerdyklose be išankstinio įspėjimo vietoje tikrina nuo skerdyklų, klasifikavimo agentūrų ir kvalifikuotų vertintojų nepriklausoma įstaiga.

               Jei tokią kontrolę valstybės narės kompetentinga institucija atlieka pati, reikalavimas būti nepriklausomam nuo klasifikavimo agentūrų ir kvalifikuotų vertintojų netaikomas.

               3.Jei už patikras vietoje atsakinga įstaiga nėra pavaldi kompetentingai institucijai, kompetentinga institucija, atlikdama tiesioginę priežiūrą tomis pačiomis sąlygomis, bent kartą per metus patikrina, ar patikros vietoje atliekamos tinkamai.

               3 straipsnis
                  Minimalieji patikrų vietoje reikalavimai

               1.Jeigu valstybė narė, siekdama nustatyti minimaliuosius patikrų vietoje reikalavimus, atlieka rizikos vertinimą, šiuo rizikos vertinimu remiamasi nustatant tokių patikrų dažnumą ir mažiausią tikrintinų skerdenų skaičių, visų pirma atsižvelgiant į atitinkamose skerdyklose paskerdžiamų gyvulių skaičių ir ankstesnių šiose skerdyklose atliktų patikrų vietoje rezultatus.

               2.Jeigu rizikos vertinimas valstybėje narėje neatliekamas, patikros vietoje vykdomos taip:

               (a)visose skerdyklose, kuriose vidutinis metinis per savaitę paskerdžiamų aštuonių mėnesių ar vyresnių galvijų skaičius yra ne mažesnis kaip 150, – bent du kartus per tris mėnesius; per kiekvieną patikrą vietoje tikrinama bent 40 atsitiktinai atrinktų skerdenų, o jei turima mažiau nei 40 skerdenų, tikrinamos visos skerdenos;

               (b)visose skerdyklose, kuriose vidutinis metinis per savaitę paskerdžiamų kiaulių skaičius yra ne mažesnis kaip 500, – bent du kartus per tris mėnesius;

               (c)valstybės narės nustato patikrų vietoje dažnumą ir mažiausią tikrintinų skerdenų skaičių skerdyklose, kuriose:

               i)vidutinis metinis per savaitę paskerdžiamų aštuonių mėnesių ar vyresnių galvijų skaičius yra mažesnis kaip 150,

               ii)vidutinis metinis per savaitę paskerdžiamų kiaulių skaičius yra mažesnis kaip 500,

               iii)atliekamas avių skerdenų klasifikavimas.

               3.Atliekant patikras vietoje visų pirma patikrinama:

               (a)
                     galvijų ir avių skerdenų kategorija;

               (b)
                     skerdenų klasifikavimas, svėrimas ir ženklinimas;

               (c)galvijų ir avių skerdenų automatizuotų klasifikavimo metodų tikslumas, naudojant taškų ir ribinių verčių sistemą, pagal kurią nustatomas nuolatinis klasifikavimo metodo tikslumas;

               (d)
                     skerdenos pateikimas;

               (e)
                     jei tinkama, kasdienis funkcinis bandymas ir bet kokie kiti techniniai klasifikavimo metodų aspektai;

               (f)
                     Deleguotojo reglamento (ES) 2017/... 12 straipsnio 1 dalies b punkte nurodytos kasdienės kontrolės ataskaitos.

               4 straipsnis
               Ataskaitos ir licencijų bei patvirtinimų atšaukimas

               1.Kompetentinga institucija rengia ir saugo 2 straipsnyje nurodytų patikrų vietoje ataskaitas.

               2.Jeigu per 2 straipsnyje nurodytas patikras vietoje nustatoma, kad klasifikavimas, pateikimas ar identifikavimas daug kartų atliktas neteisingai arba automatizuoto klasifikavimo būdo taikymas neatitinka taisyklių, Deleguotojo reglamento (ES) 2017/... 9 straipsnyje numatytos kvalifikuotiems vertintojams suteiktos arba automatizuotą klasifikavimo būdą taikyti leidžiančios licencijos arba patvirtinimai gali būti atšaukti. Tais atvejais, kai suklystama dėl kategorijos, raumeningumo arba riebumo, už patikras vietoje atsakinga įstaiga gali reikalauti, kad veiklos vykdytojas skerdenų ženklinimo ir atitinkamų dokumentų klaidą ištaisytų.

               II SKYRIUS
                  SKERDENŲ IR GYVŲ GYVULIŲ KAINŲ REGISTRAVIMAS IR PRANEŠIMAS

               5 straipsnis
                  Skerdenų pateikimas

               1.Jei skerdenos pateikimas ją sveriant ir klasifikuojant pakabintą ant kablio skiriasi nuo Reglamento (ES) Nr. 1308/2013 IV priede ir Deleguotojo reglamento (ES) 2017/... 6 straipsnyje nustatyto pateikimo, šiltos skerdenos svoris koreguojamas taikant korekcinius koeficientus.

               Kiaulių, jaunesnių nei aštuonių mėnesių galvijų ir avių skerdenoms taikomus korekcinius koeficientus nustato valstybės narės.

               Aštuonių mėnesių arba vyresnių galvijų skerdenoms taikomi šio reglamento priede nustatyti korekciniai koeficientai.

               2.Jeigu 1 dalyje nurodytas koregavimas yra toks pats visoje valstybės narės teritorijoje, jis gali būti apskaičiuojamas šalies mastu. Jeigu tokios korekcijos įvairiose skerdyklose skiriasi, jos apskaičiuojamos skerdyklos mastu.

               6 straipsnis

               Teritorinis padalijimas, kuriuo remiantis registruojamos skerdenų rinkos kainos

               Valstybės narės nusprendžia, ar jų teritorija sudaro vieną regioną, ar ji dalijama į kelis regionus. Šis sprendimas priimamas atsižvelgiant į:

               (a)jų teritorijos dydį;

               (b)
                     administracinį suskirstymą, jei toks yra;

               (c)
                     geografinius kainų svyravimus.

               Galvijų skerdenų rinkos kainų registravimo tikslais Jungtinė Karalystė dalijama į bent du regionus – Didžiąją Britaniją ir Šiaurės Airiją, kuriuos galima dalyti toliau, atsižvelgiant į pirmoje pastraipoje nurodytus kriterijus.

               7 straipsnis
                  Su rinkos kainų registravimu susijusios galvijų skerdenų klasės

               Rinkos kainos, registruojamos remiantis Reglamento (ES) Nr. 1308/2013 10 straipsnyje nurodytomis Sąjungos skalėmis, yra siejamos su to reglamento IV priedo A dalies II punkte nurodytomis kategorijomis ir su šiomis raumeningumo ir riebumo klasėmis:

               (a)aštuonių mėnesių ir jaunesnių nei 12 mėnesių galvijų skerdenų: U2, U3, R2, R3, O2, O3;

               (b)12 mėnesių ir jaunesnių nei 24 mėnesių nekastruotų galvijų patinų (buliukų) skerdenų: U2, U3, R2, R3, O2, O3;

               (c)24 mėnesių ir vyresnių nekastruotų galvijų patinų (bulių) skerdenų: R3;

               (d)12 mėnesių ir vyresnių kastruotų galvijų patinų (jaučių) skerdenų: U2, U3, U4, R3, R4, O3, O4;

               (e)apsiveršiavusių galvijų patelių (karvių) skerdenų: R3, R4, O2, O3, O4, P2, P3;

               (f)12 mėnesių ir vyresnių kitų galvijų patelių (telyčių) skerdenų: U2, U3, U4, R2, R3, R4, O2, O3, O4.

               8 straipsnis
                  Galvijų skerdenų rinkos kainų registravimas

               1.Deleguotojo reglamento (ES) 2017/... 14 straipsnyje nurodytą praneštiną aštuonių mėnesių arba vyresnių galvijų skerdenų rinkos kainą registruoja:

               (a)visų skerdyklų, kuriose per metus paskerdžiama ne mažiau kaip 20 000 aštuonių mėnesių arba vyresnių galvijų, veiklos vykdytojai;

               (b)
                     visų valstybės narės paskirtų skerdyklų, kuriose per metus paskerdžiama mažiau negu 20 000 aštuonių mėnesių arba vyresnių galvijų, veiklos vykdytojai;

               (c)
                     visi fiziniai arba juridiniai asmenys, kurie per metus skersti pristato ne mažiau kaip 10 000 aštuonių mėnesių arba vyresnių galvijų, ir

               (d)
                     visi valstybės narės paskirti fiziniai ar juridiniai asmenys, kurie per metus skersti pristato mažiau negu 10 000 aštuonių mėnesių arba vyresnių galvijų.

               2.Valstybė narė užtikrina, kad būtų užregistruotos kainos bent:

               (a)
                     25 % paskerstų galvijų tuose regionuose, kuriuose iš viso paskerdžiama bent 75 % visų toje valstybėje narėje paskerdžiamų galvijų, ir

               (b)
                     30 % toje valstybėje narėje paskerstų aštuonių mėnesių arba vyresnių galvijų.

               3.Pagal šio straipsnio 1 dalį registruojamos aštuonių mėnesių arba vyresnių galvijų, paskerstų atitinkamu kainų registravimo laikotarpiu, kainos; jos grindžiamos atvėsintos skerdenos svoriu, nurodytu Deleguotojo reglamento (ES) 2017/... 14 straipsnio 3 dalyje.

               4.Registruojant kiekvienos šio reglamento 7 straipsnyje nurodytos klasės skerdenos kainas nurodoma, už kokį vidutinį skerdenos svorį jos mokamos ir ar jos buvo koreguotos taikant 5 straipsnyje nurodytus koeficientus.

               9 straipsnis
                  Su kiaulių skerdenų rinkos kainų registravimu susijusios klasės ir svoriai

               Rinkos kainos, registruojamos remiantis Reglamento (ES) Nr. 1308/2013 10 straipsnyje nurodytomis Sąjungos skalėmis, yra siejamos su šiomis svorio klasėmis:

               (a) 60–120 kg skerdenos: S, E;

               (b) 120–180 kg skerdenos: R.

               10 straipsnis
                  Kiaulių ir jaunesnių nei aštuonių mėnesių galvijų skerdenų rinkos kainų registravimas

               Deleguotojo reglamento (ES) 2017/... 14 ir 15 straipsniuose nurodytą praneštiną kiaulių ir jaunesnių nei aštuonių mėnesių galvijų skerdenų rinkos kainą tipinėse rinkose užregistruoja valstybė narė, bet kurios skerdyklos veiklos vykdytojai arba fiziniai ar juridiniai asmenys, kurie tokius gyvulius pristato skersti ir yra paskirti valstybės narės.

               11 straipsnis
                  Jaunesnių nei 12 mėnesių avių skerdenų rinkos kainų registravimas

               Deleguotojo reglamento (ES) 2017/... 15 straipsnyje nurodytą praneštiną jaunesnių nei 12 mėnesių avių skerdenų rinkos kainą tipinėse rinkose užregistruoja valstybė narė, bet kurios skerdyklos veiklos vykdytojai arba fiziniai ar juridiniai asmenys, kurie tokius gyvulius pristato skersti ir yra paskirti valstybės narės.

               Rinkos kainų registravimas siejamas su šiomis svorio kategorijomis:

               (a) lengvų ėriukų skerdenos, sveriančios mažiau kaip 13 kg,

               (b) sunkių ėriukų skerdenos, sveriančios ne mažiau kaip 13 kg.

               12 straipsnis
                  Gyvų gyvulių rinkos kainų registravimas

               Deleguotojo reglamento (ES) 2017/... 16 straipsnyje nurodytas praneštinas kiekvienos rūšies vyriškos lyties veršelių, kurių amžius nuo aštuonių dienų iki keturių savaičių, penimų galvijų ir paršelių, kurių gyvasis svoris maždaug 25 kg, rinkos kainas tipinėse rinkose užregistruoja valstybė narė arba fiziniai ar juridiniai asmenys, kurie parduoda šiuos gyvulius ir yra paskirti valstybės narės.

               13 straipsnis
                  Skerdenų ir gyvų gyvulių savaitinių rinkos kainų apskaičiavimas

               1.Jei kainos tipinėse rinkose neregistruojamos arba jei jų neregistruoja skerdyklų veiklos vykdytojai ir 10, 11 ir 12 straipsniuose nurodyti fiziniai ar juridiniai asmenys, kainas registruoja atitinkamos valstybės narės žemės ūkio rūmai, kainų skelbimo centrai, ūkininkų kooperatyvai ar ūkininkų sąjungos.

               Tačiau, jei valstybė narė atitinkamame regione yra įsteigusi komitetą to regiono kainoms nustatyti ir jei tokį komitetą sudaro vienodas aštuonių mėnesių arba vyresnių galvijų ir jų skerdenų pirkėjų ir pardavėjų skaičius, ta valstybė narė, apskaičiuodama praneštinas kainas gali pasinaudoti to komiteto nustatytomis kainomis.

               2.Jei fiksuota kaina perkama daugiau kaip 35 % visų valstybėje narėje paskerdžiamų aštuonių mėnesių arba vyresnių galvijų, ta valstybė narė gali nustatyti kriterijus, kuriais remiantis apskaičiuojant kainas tam tikros siuntos būtų neįtraukiamos, jei dėl tų siuntų kainoms daromas neproporcingas poveikis.

               Tačiau jei fiksuota kaina perkama mažiau kaip 35 % visų valstybėje narėje paskerdžiamų aštuonių mėnesių arba vyresnių galvijų, ta valstybė narė gali priimti sprendimą atliekant kainų skaičiavimus į tokias pirkimo kainas neatsižvelgti.

               Antroje pastraipoje nurodytais atvejais kiekvienos klasės tipinę nacionalinę kainą apskaičiuoja kompetentinga institucija, atsižvelgdama į Deleguotojo reglamento (ES) 2017/... 14 straipsnyje ir šio reglamento 5 straipsnyje nurodytus koeficientus.

               14 straipsnis
                  Pranešimai apie rinkos kainas kompetentingai institucijai

               Kainas, pagal 7–12 straipsnius užregistruotas kiekvieną savaitę nuo pirmadienio iki sekmadienio:

               (a)
                     skerdyklos veiklos vykdytojas arba 8, 10, 11 ir 12 straipsniuose nurodytas fizinis ar juridinis asmuo popierine forma arba elektroninėmis priemonėmis praneša kompetentingai institucijai iki valstybės narės nustatyto termino arba

               (b)
                     jeigu valstybė narė taip nustatė, kompetentingai institucijai jos pateikiamos skerdykloje arba 8, 10, 11 ir 12 straipsniuose nurodyto fizinio ar juridinio asmens patalpose.

               15 straipsnis
                  Pranešimai apie rinkos kainas ir pranešimai Komisijai

               1.Rinkos kainos pranešamos ir Deleguotojo reglamento (ES) 2017/... 13 ir 25 straipsniuose nurodyti pranešimai, išskyrus Deleguotojo reglamento (ES) 2017/... 25 straipsnio 3 ir 5 dalyje nustatytus pranešimus, teikiami pagal Įgyvendinimo reglamento (ES) …./..(ISAMM) nuostatas.

               2.Šios kainos susijusios su laikotarpiu nuo pirmadienio iki sekmadienio prieš tą savaitę, kurią apie jas pranešta.

               III SKYRIUS
                  SĄJUNGOS TIKRINIMO KOMITETAS IR TIKRINIMAI VIETOJE

               16 straipsnis
                  Sąjungos tikrinimo komitetas

               1.Sąjungos tikrinimo komitetas (toliau – Komitetas) yra atsakingas už vietoje atliekamus tikrinimus, apimančius:

               (a)Sąjungos galvijų, kiaulių ir avių skerdenų klasifikavimo skalių taikymą;

               (b)rinkos kainų pagal tas klasifikavimo skales registravimą;

               (c)
                     produktų klasifikavimą, identifikavimą ir ženklinimą, jei galvijienos sektoriuje vykdomas supirkimas taikant valstybės intervenciją.

               2.Komitetą sudaro ne daugiau kaip:

               (a)
                     trys Komisijos ekspertai, kurių vienas skiriamas Komiteto pirmininku;

               (b)vienas ekspertas iš atitinkamos valstybės narės;

               (c)aštuoni kitų valstybių narių ekspertai.

               Valstybės narės ekspertus skiria atsižvelgdamos į tai, ar jie nepriklausomi, į jų kompetenciją, visų pirma skerdenų klasifikavimo ir rinkos kainų registravimo srityse, ir į specifinį atliktino darbo pobūdį.

               Ekspertai jokiomis aplinkybėmis informacija, gauta dirbant Komitete, nesinaudoja asmeniniais tikslais ir jos neatskleidžia.

               3.Su tikrinimais vietoje susijusias Komiteto narių kelionės ir pragyvenimo išlaidas padengia Komisija, laikydamasi su Komisija nesusijusių asmenų, jos pakviestų būti ekspertais, kelionės ir pragyvenimo išlaidų kompensavimo taisyklių.

               17 straipsnis
                  Tikrinimai vietoje

               1.Tikrinimai vietoje atliekami skerdyklose, mėsos turguose, intervenciniuose centruose, kainų skelbimo centruose ir regioninėse bei centrinėse tarnybose, įgyvendinančiose nuostatas, susijusias su:

               (a)Sąjungos galvijų, kiaulių ir avių skerdenų klasifikavimo skalių taikymu;

               (b)rinkos kainų pagal tas klasifikavimo skales registravimu;

               (c)
                     produktų klasifikavimu, identifikavimu ir ženklinimu, jei galvijienos sektoriuje vykdomas supirkimas taikant valstybės intervenciją.

               2.Tikrinimai vietoje valstybėse narėse atliekami reguliariai, o jų dažnumas gali skirtis visų pirma atsižvelgiant į valstybės narės, kurioje lankomasi, santykinę galvijienos, kiaulienos ir avienos gamybos apimtį arba į pažeidimus, susijusius su klasifikavimo skalių taikymu ir pranešimais apie rinkos kainas.

               Atliekant tikrinimus vietoje gali dalyvauti valstybės narės, kurioje lankomasi, atstovai.

               Kiekviena valstybė narė savo teritorijoje vykdytinus tikrinimus vietoje organizuoja laikydamasi Komisijos nustatytų reikalavimų. Tuo tikslu valstybė narė ne vėliau kaip 60 dienų iki tikrinimų vietoje Komisijai išsiunčia siūlomų tikrinimų vietoje programos projektą. Komisija gali paprašyti programą iš dalies pakeisti.

               Prieš kiekvieną tikrinimą vietoje Komisija kuo anksčiau informuoja valstybes nares apie programos pakeitimus ir jos įgyvendinimą.

               18 straipsnis
                  Ataskaitos

               1.Kiekvieno apsilankymo pabaigoje Komiteto nariai ir aplankytos valstybės narės atstovai susirenka aptarti rezultatų. Komiteto nariai rengia tikrinimo vietoje išvadas, susijusias su:

               (a)Sąjungos galvijų, kiaulių ir avių skerdenų klasifikavimo skalių taikymu,

               (b)rinkos kainų pagal tas klasifikavimo skales registravimu.

               Komiteto pirmininkas parengia vietoje atliktų tikrinimų ataskaitą, kurioje pateikiamos pirmoje pastraipoje minimos išvados. Ši ataskaita kuo greičiau išsiunčiama valstybei narei, kurioje atliktas patikrinimas, o po to – ir kitoms valstybėms narėms.

               Teikdama antroje pastraipoje nurodytą valstybėje narėje vietoje atliktų tikrinimų ataskaitą, Komisija susijusiai kompetentingai institucijai pateikia ataskaitos projektą, kad ji galėtų pateikti savo pastabas, atsižvelgia į tas pastabas rengdama galutinę ataskaitą ir kompetentingos institucijos pateiktas pastabas paskelbia viešai kartu su galutine ataskaita.

               Jei vietoje atliktų tikrinimų ataskaitoje įvardijami įvairių tikrintų veiklos sričių trūkumai arba pateikiamos veiksmų tobulinimo rekomendacijos, valstybės narės ne vėliau kaip per tris mėnesius nuo ataskaitos perdavimo dienos informuoja Komisiją apie visus numatytus arba jau atliktus pakeitimus.

               IV SKYRIUS
                  BAIGIAMOSIOS NUOSTATOS

               19 straipsnis
                  Įsigaliojimas ir taikymas

               Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

               Jis taikomas nuo [praėjus 12 mėnesių nuo jo įsigaliojimo].

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje, 2017 04 20

                     Komisijos vardu

                     Pirmininkas
                     Jean-Claude JUNCKER

                     (1)
                  OL L 347, 2013 12 20, p. 671.

                     (2)
                  OL L 347, 2013 12 20, p. 549.

                     (3)
                  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (OL L 299, 2007 11 16, p. 1).

                     (4)
                  2002 m. vasario 20 d. Komisijos reglamentas (EB) Nr. 315/2002 dėl šviežių ir atšaldytų avienos skerdenų kainų Bendrijos tipinėse rinkose ištyrimo (OL L 50, 2002 2 21, p. 47).

                     (5)
                  2008 m. gruodžio 10 d. Komisijos reglamentas (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (OL L 337, 2008 12 16, p. 3).

                     (6)
                  2013 m. rugpjūčio 26 d. Komisijos įgyvendinimo reglamentas (ES) Nr. 807/2013, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl tam tikrų galvijų kainų tipinėse Sąjungos rinkose stebėjimo (OL L 228, 2013 8 27, p. 5).

                     (7)
                  [… 2017] Komisijos deleguotasis reglamentas (ES) 2017/…, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl Sąjungos galvijų, kiaulių ir avių skerdenų klasifikavimo skalių ir dėl pranešimų apie tam tikrų kategorijų skerdenų ir gyvų gyvulių rinkos kainas (OL L.................)

                     (8)
                  Komisijos įgyvendinimo reglamentas (ES).../..., kuriuo nustatomos Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 taikymo taisyklės dėl informacijos ir dokumentų teikimo Komisijai ir kuriuo iš dalies keičiami ir panaikinami keli Komisijos reglamentai (OL L...).

    ---documentbreak---

               LT

               PRIEDAS

               5 straipsnio 1 dalyje minimi aštuonių mėnesių arba vyresniems galvijams taikomi korekciniai koeficientai, išreikšti procentine skerdenų svorio dalimi, kurią reikia pridėti arba atimti

                        Procentinė dalis

                        Sumažinimas

                        Padidinimas

                        Riebumo klasės

                        1–2

                        3

                        4–5

                        1

                        2

                        3

                        4

                        5

                        Inkstai

                        −0,4

                        Inkstų riebalai

                        −1,75

                        −2,5

                        −3,5

                        Dubens ląstos riebalai

                        −0,5

                        Kepenys

                        −2,5

                        Plonoji diafragma

                        −0,4

                        Storoji diafragma

                        −0,4

                        Uodega

                        −0,4

                        Stuburo smegenys

                        −0,05

                        Tešmens riebalai

                        −1,0

                        Sėklidės

                        −0,3

                        Pilvo riebalai

                        −0,5

                        Riebalai ant išorinio kumpio vidinės pusės

                        −0,3

                        Jungo vena ir šalia esantys riebalai

                        −0,3

                        Poodinių riebalų pašalinimas

                        0

                        0

                        +2

                        +3

                        +4

                        Krūtinės srities riebalų pašalinimas, paliekant riebalų sluoksnį (raumeninis audinys neturi būti matomas)

                        0

                        +0,2

                        +0,2

                        +0,3

                        +0,4

                        Paslėpsnio riebalų, esančių šalia pilvo riebalų, pašalinimas

                        0

                        +0,3

                        +0,4

                        +0,5

                        +0,6


title: KOMISIJOS ĮGYVENDINIMO REGLAMENTAS (ES) …/... dėl pereinamųjų laikotarpių, nustatytų Europos Parlamento ir Tarybos reglamentuose (ES) Nr. 575/2013 ir (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo

text:
KOMISIJOS ĮGYVENDINIMO REGLAMENTAS (ES) …/...

               2017 06 06

               dėl pereinamųjų laikotarpių, nustatytų Europos Parlamento ir Tarybos reglamentuose (ES) Nr. 575/2013 ir (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012
                  1
               , ypač į jo 497 straipsnio 3 dalį,

               kadangi:

               (1)siekiant išvengti tarptautinių finansų rinkų sutrikdymo ir užtikrinti, kad įstaigos nebūtų baudžiamos taikant joms didesnius nuosavų lėšų reikalavimus, kai vyksta esamų trečiųjų valstybių pagrindinių sandorio šalių pripažinimo procesai, Reglamento (ES) Nr. 575/2013 497 straipsnio 2 dalyje nustatytas pereinamasis laikotarpis, per kurį trečiųjų valstybių pagrindines sandorio šalis, su kuriomis Sąjungoje įsteigtos įstaigos atlieka sandorių tarpuskaitą, tos įstaigos gali laikyti reikalavimus atitinkančiomis pagrindinėmis sandorio šalimis;

               (2)Reglamentu (ES) Nr. 575/2013 iš dalies pakeistos Europos Parlamento ir Tarybos reglamento (ES) Nr. 648/2012
                  2
                nuostatos, susijusios su tam tikrais įvesties duomenimis, naudojamais apskaičiuojant įstaigų nuosavų lėšų reikalavimus trečiųjų valstybių pagrindinių sandorio šalių pozicijoms. Atitinkamai pagal Reglamento (ES) Nr. 648/2012 89 straipsnio 5a dalį reikalaujama, kad tam tikros trečiųjų valstybių pagrindinės sandorio šalys ribotą laikotarpį praneštų apie bendrą pradinės garantinės įmokos, kurią jos gavo iš savo tarpuskaitos narių, sumą. Tas pereinamasis laikotarpis atitinka Reglamento (ES) Nr. 575/2013 497 straipsnio 2 dalyje nustatytą laikotarpį;

               (3)abu pereinamieji laikotarpiai turėjo baigtis 2014 m. birželio 15 d.;

               (4)Reglamento (ES) Nr. 575/2013 497 straipsnio 3 dalimi Komisijai suteikiami įgaliojimai priimti įgyvendinimo aktą, kad išimtinėmis aplinkybėmis pereinamasis laikotarpis, susijęs su nuosavų lėšų reikalavimais, būtų pratęstas šešiems mėnesiams. Tas pratęsimas turėtų galioti ir Reglamento (ES) Nr. 648/2012 89 straipsnio 5a dalyje nustatytiems terminams. Tie pereinamieji laikotarpiai Komisijos įgyvendinimo reglamentais (ES) Nr. 591/2014
                  3
               , (ES) Nr. 1317/2014
                  4
               , (ES) 2015/880
                  5
               , (ES) 2015/2326
                  6
               , (ES) 2016/892
                  7
                ir (ES) 2016/2227
                  8
                jau pratęsti iki 2017 m. birželio 15 d.;

               (5)iš visų trečiosiose valstybėse įsteigtų pagrindinių sandorio šalių, kurios jau kreipėsi dėl pripažinimo, Europos vertybinių popierių ir rinkų institucija (ESMA) jau pripažino 28 pagrindines sandorio šalis. Iš jų dvi pagrindinės sandorio šalys iš Jungtinių Amerikos Valstijų buvo pripažintos priėmus Įgyvendinimo reglamentą (ES) 2016/2227, remiantis Komisijos įgyvendinimo sprendimu (ES) 2016/377
                  9
               . Priėmus Komisijos įgyvendinimo sprendimus (ES) 2016/2269
                  10
               , (ES) 2016/2275
                  11
               , (ES) 2016/2276
                  12
               , (ES) 2016/2277
                  13
                ir (ES) 2016/2278
                  14
               , taip pat buvo pripažintos penkios atitinkamai Indijos, Japonijos, Brazilijos, Dubajaus tarptautinio finansų centro ir Jungtinių Arabų Emyratų pagrindinės sandorio šalys. Galiausiai, remiantis Komisijos įgyvendinimo sprendimais (ES) 2016/2269 ir (ES) 2016/2274
                  15
               , gali būti pripažinta daugiau atitinkamai Indijos ir Naujosios Zelandijos pagrindinių sandorio šalių. Nepaisant šių pokyčių, likusios trečiųjų valstybių pagrindinės sandorio šalys vis dar laukia pripažinimo, o pripažinimo procesas iki 2017 m. birželio 15 d. nebus baigtas. Jeigu pereinamasis laikotarpis nebus pratęstas, būtų reikalaujama, kad Sąjungoje įsteigtos įstaigos (arba jų patronuojamosios įmonės, įsteigtos ne Sąjungoje), kurios turi likusių trečiųjų valstybių pagrindinių sandorio šalių pozicijų, turėtų gerokai daugiau nuosavų lėšų toms pozicijoms padengti. Net jei toks padidėjimas gali būti tik laikinas, dėl jo tos įstaigos galėtų nutraukti tiesioginį dalyvavimą tų pagrindinių sandorio šalių veikloje arba bent laikinai galėtų būti nutrauktas tarpuskaitos paslaugų teikimas tų įstaigų klientams, todėl būtų labai sutrikdytos rinkos, kuriose tos pagrindinės sandorio šalys veikia;

               (6)todėl poreikis išvengti rinkų sutrikdymo už Sąjungos ribų, dėl kurio jau buvo pratęstas Reglamento (ES) Nr. 575/2013 497 straipsnio 2 dalyje nustatytas pereinamasis laikotarpis, išliktų pasibaigus pratęstam pereinamajam laikotarpiui, nustatytam Įgyvendinimo reglamente (ES) 2016/2227. Papildomai pratęsus pereinamąjį laikotarpį Sąjungoje įsteigtos įstaigos (arba jų patronuojamosios įmonės, įsteigtos ne Sąjungoje) galėtų išvengti didelio nuosavų lėšų reikalavimų padidėjimo dėl to, kad neužbaigtas pagrindinių sandorio šalių, patikimai bei prieinamu būdu teikiančių specifinės rūšies tarpuskaitos paslaugas, kurių reikia Sąjungoje įsteigtoms įstaigoms (arba jų patronuojamosioms įmonėms, įsteigtoms ne Sąjungoje), pripažinimo procesas. Todėl pereinamuosius laikotarpius būtina pratęsti dar šešiems mėnesiams;

               (7)šiame reglamente numatytos priemonės atitinka Europos bankininkystės komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Reglamento (ES) Nr. 575/2013 497 straipsnio 2 dalyje ir Reglamento (ES) Nr. 648/2012 89 straipsnio 5a dalies antroje pastraipoje atitinkamai nustatyti 15 mėnesių trukmės laikotarpiai, kurie paskutinį kartą pratęsti vadovaujantis Įgyvendinimo reglamento (ES) 2016/2227 1 straipsniu, yra pratęsiami dar šešiems mėnesiams iki 2017 m. gruodžio 15 d.

               2 straipsnis

               Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje, 2017 06 06

                     Komisijos vardu

                     Jean-Claude Juncker

                     Pirmininkas

                     Jean-Claude Juncker

                     (1)
                  OL L 176, 2013 6 27, p. 1.

                     (2)
                  2012 m. liepos 4 d. Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (OL L 201, 2012 7 27, p. 1).

                     (3)
                  2014 m. birželio 3 d. Komisijos įgyvendinimo reglamentas (ES) Nr. 591/2014 dėl pereinamųjų laikotarpių, nustatytų Europos Parlamento ir Tarybos reglamente (ES) Nr. 575/2013 ir reglamente (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo (OL L 165, 2014 6 4, p. 31).

                     (4)
                  2014 m. gruodžio 11 d. Komisijos įgyvendinimo reglamentas (ES) Nr. 1317/2014 dėl pereinamųjų laikotarpių, nustatytų Europos Parlamento ir Tarybos reglamentuose (ES) Nr. 575/2013 ir (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo (OL L 355, 2014 12 12, p. 6).

                     (5)
                  2015 m. birželio 4 d. Komisijos įgyvendinimo reglamentas (ES) 2015/880 dėl pereinamųjų laikotarpių, nustatytų Europos Parlamento ir Tarybos reglamentuose (ES) Nr. 575/2013 ir (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo (OL L 143, 2015 6 9, p. 7).

                     (6)
                  2015 m. gruodžio 11 d. Komisijos įgyvendinimo reglamentas (ES) 2015/2326 dėl pereinamųjų laikotarpių, nustatytų Europos Parlamento ir Tarybos reglamente (ES) Nr. 575/2013 ir reglamente (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo (OL L 328, 2015 12 12, p. 108).

                     (7)
                  2016 m. birželio 7 d. Komisijos įgyvendinimo reglamentas (ES) 2016/892 dėl pereinamųjų laikotarpių, nustatytų Europos Parlamento ir Tarybos reglamentuose (ES) Nr. 575/2013 ir (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo (OL L 151, 2016 6 8, p. 4).

                     (8)
                  2016 m. gruodžio 9 d. Komisijos įgyvendinimo reglamentas (ES) 2016/2227 dėl pereinamųjų laikotarpių, nustatytų Europos Parlamento ir Tarybos reglamentuose (ES) Nr. 575/2013 ir (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo (OL L 336, 2016 12 10, p. 36).

                     (9)
                  2016 m. kovo 15 d. Komisijos įgyvendinimo sprendimas (ES) 2016/377 dėl Jungtinių Amerikos Valstijų pagrindinėms sandorio šalims, kurioms veiklos leidimus išduoda ir kurių priežiūrą vykdo Biržos prekių ateities sandorių prekybos komisija, taikomos reguliavimo sistemos lygiavertiškumo reikalavimams, nustatytiems Europos Parlamento ir Tarybos reglamente (ES) Nr. 648/2012 (OL L 70, 2016 3 16, p. 32).

                     (10)
                  2016 m. gruodžio 15 d. Komisijos įgyvendinimo sprendimas (ES) 2016/2269 dėl pagrindinėms sandorio šalims Indijoje taikomos reguliavimo sistemos lygiavertiškumo pagal Europos Parlamento ir Tarybos reglamentą (ES) Nr. 648/2012 (OL L 342, 2016 12 16, p. 38).

                     (11)
                  2016 m. gruodžio 15 d. Komisijos įgyvendinimo sprendimas (ES) 2016/2275 dėl pagrindinėms sandorio šalims Japonijoje taikomos reguliavimo sistemos lygiavertiškumo pagal Europos Parlamento ir Tarybos reglamentą (ES) Nr. 648/2012 (OL L 342, 2016 12 16, p. 57).

                     (12)
                  2016 m. gruodžio 15 d. Komisijos įgyvendinimo sprendimas (ES) 2016/2276 dėl pagrindinėms sandorio šalims Brazilijoje taikomos reguliavimo sistemos lygiavertiškumo pagal Europos Parlamento ir Tarybos reglamentą (ES) Nr. 648/2012 (OL L 342, 2016 12 16, p. 61).

                     (13)
                  2016 m. gruodžio 15 d. Komisijos įgyvendinimo sprendimas (ES) 2016/2277 dėl pagrindinėms sandorio šalims Dubajaus tarptautiniame finansų centre taikomos reguliavimo sistemos lygiavertiškumo pagal Europos Parlamento ir Tarybos reglamentą (ES) Nr. 648/2012 (OL L 342, 2016 12 16, p. 65).

                     (14)
                  2016 m. gruodžio 15 d. Komisijos įgyvendinimo sprendimas (ES) 2016/2278 dėl pagrindinėms sandorio šalims Jungtiniuose Arabų Emyratuose taikomos reguliavimo sistemos lygiavertiškumo pagal Europos Parlamento ir Tarybos reglamentą (ES) Nr. 648/2012 (OL L 342, 2016 12 16, p. 68).

                     (15)
                  2016 m. gruodžio 15 d. Komisijos įgyvendinimo sprendimas (ES) 2016/2274 dėl pagrindinėms sandorio šalims Naujojoje Zelandijoje taikomos reguliavimo sistemos lygiavertiškumo pagal Europos Parlamento ir Tarybos reglamentą (ES) Nr. 648/2012 (OL L 342, 2016 12 16, p. 54).


title: KOMISIJOS ĮGYVENDINIMO REGLAMENTAS (ES) …/... kuriuo dėl priemonių, dėl kurių turi būti skelbiama tam tikra informacija apie paramos gavėjus, sąrašo iš dalies keičiamas Įgyvendinimo reglamentas (ES) Nr. 908/2014

text:
KOMISIJOS ĮGYVENDINIMO REGLAMENTAS (ES) …/...

               2017 05 03

               kuriuo dėl priemonių, dėl kurių turi būti skelbiama tam tikra informacija apie paramos gavėjus, sąrašo iš dalies keičiamas Įgyvendinimo reglamentas (ES) Nr. 908/2014

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008
                  1
               , ypač į jo 114 straipsnį,

               kadangi:

               (1)pagal Reglamento (ES) Nr. 1306/2013 111 straipsnio 1 dalį valstybės narės turi skelbti informaciją apie Europos žemės ūkio garantijų fondo ir Europos žemės ūkio fondo kaimo plėtrai paramos gavėjus, įskaitant, be kita ko, už kiekvieną priemonę, finansuojamą iš tų fondų, gautos išmokos sumą ir kiekvienos priemonės pobūdį bei aprašą;

               (2)Komisijos įgyvendinimo reglamento (ES) Nr. 908/2014
                  2
                57 straipsnyje nustatyta su tomis priemonėmis susijusi papildoma skelbtina informacija ir pateikiama nuoroda į to reglamento XIII priedą, kuriame pateikiamas susijusių priemonių sąrašas;

               (3)dėl Rusijos taikomo Sąjungos žemės ūkio ir maisto produktų importo draudimo ir mažesnio pasaulinės pieno ir pieno produktų paklausos augimo, visų pirma dėl mažesnio eksporto į Kiniją, Komisija priėmė būtinas priemones, kad pagal Europos Parlamento ir Tarybos reglamento (ES) Nr. 1308/2013
                  3
                219 straipsnio 1 dalį ištaisytų padėtį gyvulininkystės sektorių rinkoje. Tos priemonės nustatytos Komisijos deleguotuosiuose reglamentuose (ES) 2015/1853
                  4
               , (ES) 2016/1612
                  5
                ir (ES) 2016/1613
                  6
               . Tos priemonės suteiktos kaip priemonės, kuriomis pagal Reglamento (ES) Nr. 1306/2013 4 straipsnio 1 dalies a punktą remiamos žemės ūkio rinkos, ir taikomos 2016 arba 2017 metais, tačiau jos neįtrauktos į Įgyvendinimo reglamento (ES) Nr. 908/2014 XIII priedo sąrašą. Todėl jas tikslinga į tą sąrašą įtraukti;

               (4)todėl Įgyvendinimo reglamentas (ES) Nr. 908/2014 turėtų būti atitinkamai iš dalies pakeistas;

               (5)šiame reglamente nustatytos priemonės atitinka Žemės ūkio fondų komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Įgyvendinimo reglamento (ES) Nr. 908/2014 XIII priede pridedamas šis 10 punktas:

               „10. Gyvulininkystės sektoriams skirtos priemonės, suteiktos pagal Reglamento (ES) Nr. 1308/2013 219 straipsnio 1 dalį kaip priemonės, kuriomis pagal Reglamento (ES) Nr. 1306/2013 4 straipsnio 1 dalies a punktą remiamos žemės ūkio rinkos.“

               2 straipsnis

               Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje, 2017 05 03

                     Pirmininkas
                     Jean-Claude JUNCKER

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 347, 2013 12 20, p. 549.

                     (2)

                        2014 m. rugpjūčio 6 d. Komisijos įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL L 255, 2014 8 28, p. 59).

                     (3)

                        2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

                     (4)

                        2015 m. spalio 15 d. Komisijos deleguotasis reglamentas (ES) 2015/1853, kuriuo numatoma laikina išskirtinė pagalba gyvulininkystės sektoriaus ūkininkams (OL L 271, 2015 10 16, p. 25).

                     (5)

                        2016 m. rugsėjo 8 d. Komisijos deleguotasis reglamentas (ES) 2016/1612, kuriuo skiriama pagalba pieno gamybai mažinti (OL L 242, 2016 9 9, p. 4).

                     (6)

                        2016 m. rugsėjo 8 d. Komisijos deleguotasis reglamentas (ES) 2016/1613, kuriuo pieno gamintojams ir kitų gyvulininkystės sektorių ūkininkams skiriama išimtinė sureguliavimo pagalba (OL L 242, 2016 9 9, p. 10).


title: 2017 m. spalio 12 d. Komisijos įgyvendinimo reglamentas (ES) 2017/1848, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo (Dealurile Zarandului (SGN)) specifikacijos pakeitimas

text:
13.10.2017

               LT

               Europos Sąjungos oficialusis leidinys

               L 264/4

         KOMISIJOS ĮGYVENDINIMO REGLAMENTAS (ES) 2017/1848
   2017 m. spalio 12 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo (Dealurile Zarandului (SGN)) specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
   kadangi:

               (1)

               Komisija išnagrinėjo Rumunijos pagal Reglamento (ES) Nr. 1308/2013 105 straipsnį pateiktą saugomos geografinės nuorodos „Dealurile Zarandului“ specifikacijos pakeitimo paraišką;

               (2)

               Komisija paskelbė specifikacijos pakeitimo paraišką Europos Sąjungos oficialiajame leidinyje, kaip reikalaujama Reglamento (ES) Nr. 1308/2013 (2) 97 straipsnio 3 dalyje;

               (3)

               prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

               (4)

               todėl specifikacijos pakeitimo paraiška turėtų būti patvirtinta pagal Reglamento (ES) Nr. 1308/2013 99 straipsnį;

               (5)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Dealurile Zarandului“ (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 12 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL C 197, 2017 6 21, p. 3.


title: 2017 m. liepos 3 d. Komisijos įgyvendinimo reglamentas (ES) 2017/1233 dėl tam tikrų prekių klasifikavimo Kombinuotojoje nomenklatūroje

text:
8.7.2017

               LT

               Europos Sąjungos oficialusis leidinys

               L 177/26

         KOMISIJOS ĮGYVENDINIMO REGLAMENTAS (ES) 2017/1233
   2017 m. liepos 3 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:

               (1)

               siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 3 d.

            Komisijos vardu

            Pirmininko pavedimu

         Stephen QUEST

            Generalinis direktorius

            Mokesčių ir muitų sąjungos generalinis direktoratas

      (1)  OL L 269, 2013 10 10, p. 1.

      (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

      PRIEDAS

                  Prekių aprašymas

                  Klasifikavimas (KN kodas)

                  Motyvai

                  (1)

                  (2)

                  (3)

                  Nauja universalioji autotransporto priemonė (autofurgono tipo) su keturiais varomaisiais ratais. Transporto priemonė turi stūmoklinį slėginio uždegimo vidaus degimo variklį, kurio cilindrų darbinis tūris didesnis kaip 1 500  cm3, bet ne didesnis kaip 2 500  cm3. Transporto priemonės bendroji masė yra apie 2 800  kg.
                  Transporto priemonėje įrengtos dvi sėdynių eilės: pirmojoje yra dvi sėdynės (vairuotojo ir keliavietė dviem keleiviams skirta sėdynė), antrojoje – trys sėdynės. Abiejose pirmosios sėdynių eilės pusėse įtaisytos durys su langais, kairiojoje antrosios sėdynių eilės pusėje – langas, dešiniojoje – slankiosios durys su langu.
                  Už antrosios sėdynių eilės įtaisytas stacionarus užtvaras (tinklinė pertvara), skiriantis keleivių saloną nuo kroviniams vežti skirtos sekcijos. Kroviniams vežti skirtoje sekcijoje nėra nei saugos diržų, nei jiems įmontuoti skirtų tvirtinimo įtaisų. Ši sekcija be langų, tik su dvivėrėmis galinėmis durimis. Transporto priemonėje sumontuoti patogumo elementai, jos vidaus apdaila bei įtaisai būdingi transporto priemonių keleivių salonams.
                  Kroviniams vežti skirtos sekcijos ilgis – apie 1,9 m, krovumas – 4,4 m3.

                  8703 32 19

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8703 , 8703 32  ir 8703 32 19  atitinkančiais prekių aprašymais.
                  Universaliosios autotransporto priemonės klasifikuojamos remiantis tam tikromis ypatybėmis, rodančiomis, kam – žmonėms ar prekėms – vežti jos daugiausia skirtos (taip pat žr. Suderintos sistemos paaiškinimų 8703  ir 8704  pozicijų paaiškinimus ir Kombinuotosios nomenklatūros paaiškinimų 8703  pozicijos paaiškinimus).
                  Transporto priemonė nelaikytina transporto priemone, skirta kroviniams vežti, ir nepriskirtina 8704  pozicijai, nes jos objektyvios charakteristikos ir bendra išvaizda yra tokios pat kaip transporto priemonės, daugiausia skirtos žmonėms vežti (įrengta antra sėdynių eilė su saugos įranga, yra keturi langai, slankiosios durys su langu, skirtu gale sėdintiems keleiviams, salone yra tiek priekyje, tiek gale sėdintiems keleiviams skirtų patogumo elementų). Tai, kad transporto priemonėje įtaisytas stacionarus užtvaras, skiriantis keleivių saloną nuo kroviniams vežti skirtos sekcijos, nelaikytina lemiamu kriterijumi, dėl kurio transporto priemonė negalėtų būti priskirta 8703  pozicijai, nes tai yra tipinė ypatybė, būdinga daugeliui transporto priemonių (paprastai sportinių), klasifikuojamų kaip transporto priemonės, skirtos žmonėms vežti. Taip pat žr. Suderintos sistemos klasifikavimo nuomones 8703 32/1  ir 8703 32/2 .
                  Todėl transporto priemonė laikytina nauja autotransporto priemone, daugiausia skirta žmonėms vežti, ir jai priskirtinas KN kodas 8703 32 19 .


title: 2015 m. kovo 6 d. Komisijos įgyvendinimo reglamentas (ES) 2015/379, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
7.3.2015

               LT

               Europos Sąjungos oficialusis leidinys

               L 64/33

         KOMISIJOS ĮGYVENDINIMO REGLAMENTAS (ES) 2015/379
   2015 m. kovo 6 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 6 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  180,5

                  MA

                  81,3

                  TR

                  97,7

                  ZZ

                  119,8

                  0707 00 05

                  JO

                  253,9

                  TR

                  189,0

                  ZZ

                  221,5

                  0709 93 10

                  MA

                  105,2

                  TR

                  186,6

                  ZZ

                  145,9

                  0805 10 20

                  EG

                  47,9

                  IL

                  70,6

                  MA

                  63,2

                  TN

                  60,7

                  TR

                  71,2

                  ZZ

                  62,7

                  0805 50 10

                  TR

                  61,7

                  ZZ

                  61,7

                  0808 10 80

                  BR

                  68,7

                  CA

                  85,3

                  CL

                  94,7

                  MK

                  24,7

                  US

                  215,6

                  ZZ

                  97,8

                  0808 30 90

                  AR

                  119,3

                  CL

                  106,5

                  CN

                  90,8

                  ZA

                  109,5

                  ZZ

                  106,5

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2016 m. gegužės 4 d. Tarybos įgyvendinimo reglamentas (ES) 2016/690, kuriuo įgyvendinamos Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 1 dalis ir 21 straipsnio 5 dalis

text:
5.5.2016

               LT

               Europos Sąjungos oficialusis leidinys

               L 120/1

         TARYBOS ĮGYVENDINIMO REGLAMENTAS (ES) 2016/690
   2016 m. gegužės 4 d.
   kuriuo įgyvendinamos Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 1 dalis ir 21 straipsnio 5 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. sausio 18 d. Tarybos reglamentą (ES) 2016/44 dėl ribojamųjų priemonių atsižvelgiant į padėtį Libijoje ir kuriuo panaikinamas Reglamentas (ES) Nr. 204/2011 (1), ypač į jo 21 straipsnio 1 dalį ir 21 straipsnio 5 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2016 m. sausio 18 d. Taryba priėmė Reglamentą (ES) 2016/44;

               (2)

               2016 m. balandžio 27 d. Jungtinių Tautų (toliau – JT) Saugumo Tarybos komitetas, įsteigtas pagal JT Saugumo Tarybos rezoliuciją (toliau – JT ST rezoliucija) 1970 (2011), įtraukė vieną laivą į laivų, kuriems taikomos ribojamosios priemonės, sąrašą;

               (3)

               2016 m. balandžio 1 d. JT Saugumo Tarybos komitetas, įsteigtas pagal JT ST rezoliuciją 1970 (2011), atnaujino identifikavimo informaciją, susijusią su trimis asmenimis, kuriems taikomos ribojamosios priemonės;

               (4)

               todėl Reglamento (ES) 2016/44 II ir V priedai turėtų būti atitinkamai iš dalies pakeisti,

         PRIĖMĖ ŠĮ REGLAMENTĄ:
   1 straipsnis
   Reglamento (ES) 2016/44 II ir V priedai iš dalies keičiami, kaip nustatyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gegužės 4 d.

            Tarybos vardu

            Pirmininkas

         A.G. KOENDERS

      (1)  OL L 12, 2016 1 19, p. 1.

      PRIEDAS

                  I)

                  Toliau nurodytas laivas įtraukiamas į laivų, kuriems taikomos ribojamosios priemonės, sąrašą, išdėstytą Reglamento (ES) 2016/44 II priede.
                  B.   Subjektai

                              1.

                                 Pavadinimas: DISTYA AMEYA

                                 Dar žinomas pavadinimu: KASSOS, anksčiau buvo žinomas kaip: n. d. Adresas: n. d. Įtraukimo į sąrašą data:2016 m. balandžio 27 d.

                                 Papildoma informacija:

                              TJO: 9077343. Į sąrašą įtrauktas pagal Rezoliucijos 2146 10 punkto a papunktį ir 10 punkto b papunktį (draudimas pakrauti, vežti ar iškrauti; draudimas atvykti į uostus). Pagal Rezoliucijos 2146 (2014) 11 punktą šis įtraukimas į sąrašą galioja nuo 2016 m. balandžio 27 d. iki liepos 26 d., nebent Komitetas jo galiojimą nutrauktų anksčiau pagal rezoliucijos 2146 (2014) 12 punktą. Dedveitas: 95 420. Vėliavos valstybė: Indija. Gali būti, kad laivas neseniai parduotas nežinomam pirkėjui, ir laivo pavadinimas gali būti pakeistas į „Kassos“. 2016 m. balandžio 26 d. duomenimis, laivas buvo į šiaurę nuo Al-Baydos (Libija) ir plaukė Maltos kryptimi.

                  II)

                  Reglamento (ES) 2016/44 II priede pateikti su atitinkamais asmenimis susiję įrašai pakeičiami šiais įrašais:
                  A.   Asmenys

                              14.

                                 Vardas, pavardė: MUTASSIM QADHAFI

                                 Titulas: n. d. Pareigos: patarėjas nacionalinio saugumo klausimais. Gimimo data: 1976 m. Gimimo vieta: Tripolis, Libija. Dar žinomas kaip (pakankama tapatybei nustatyti): ALMUATESEM BELLAH MUAMMER QADHAFI; MUATASSIM BILLAH ABUMINYAR QADHAFI. Dar žinomas kaip (gali būti nepakankama tapatybei nustatyti): MOATASSAM; MUATASMBLLA; MUATASIMBLLAH. Pilietybė: n. d. Paso Nr.: LIBIJOS PASO NR. B/001897. Nacionalinis identifikavimo Nr.: n. d. Adresas: n. d. Įtraukimo į sąrašą data:2011 m. vasario 26 d.Kita informacija: Įtrauktas į sąrašą pagal Rezoliucijos 1970 15 ir 17 punktus (draudimas keliauti, turto įšaldymas). Tikėtinas statusas/buvimo vieta: miręs. Pranešta, kad mirė Sirte, Libijoje, 2011 m. spalio 20 d.

                                 Papildoma informacija

                              Glaudžios sąsajos su režimu. Įtrauktas į sąrašą pagal Rezoliucijos 1970 15 ir 17 punktus (draudimas keliauti, turto įšaldymas).

                              19.

                                 Vardas, pavardė: SAFIA FARKASH AL-BARASSI

                                 Titulas: n. d. Pareigos: n. d. Gimimo data: n. d. Gimimo vieta: Al Bayda, Libija. Dar žinoma kaip (pakankama tapatybei nustatyti): Safia Farkash Mohammed Al-Hadad, gimusi 1953 m. sausio 1 d. (Omano paso Nr. 03825239). Dar žinoma kaip (gali būti nepakankama tapatybei nustatyti): n. d. Pilietybė: n. d. Paso Nr.: 03825239. Nacionalinis identifikavimo Nr.: OMANO asmens identifikavimo Nr. 98606491. Adresas: Omano Sultonatas. Tikėtina buvimo vieta: Egiptas. Įtraukta į sąrašą:2011 m. birželio 24 d.Kita informacija: Įtraukta į sąrašą pagal Rezoliucijos 1970 15 punktą ir Rezoliucijos 1973 19 punktą (draudimas keliauti, turto įšaldymas).

                                 Papildoma informacija

                              Turi labai daug asmeninio turto, kuris gali būti panaudotas režimo tikslais. Jos sesuo Fatima FARKASH yra susituokusi su Libijos karinės žvalgybos vadovu ABDALLAH SANUSSI.